Source: http://www.viljandi.ee/ru/aadressitahised
Timestamp: 2018-10-15 21:16:47+00:00
Document Index: 5618138

Matched Legal Cases: ['§ 6', '§ 30', '§ 8', '§ 13', '§ 18', '§ 19', '§ 4']

Aadressitähised - Viljandi linnavalitsus
Viljandi linna aadressitähiste nõuded
V I L J A N D I L I N N
2. aprill 2018 nr 8
Määrus kehtestatakse kohaliku omavalitsuse korralduse seaduse § 6 lõike 1 ja lõike 3, § 30 lõike 1 punkti 2, Vabariigi Valitsuse 20.12.2007 määruse nr 251 „Aadressiandmete süsteem" ning riigihalduse ministri määruse 15.01.2016 nr 2 "Kohanime vormistamise ja kasutamise kord" ja Viljandi Linnavolikogu 27.08.2004 määrusega nr 69 kinnitatud „Kohanime määramise kord" alusel.
(1) Viljandi linna aadressitähiste nõuetega (edaspidi määrus) kehtestatakse tänavate nimesiltide ja majanumbrite tehnilised, kujunduslikud, keelelised ja paigaldamise nõuded ning järelevalve kord Viljandi linna haldusterritooriumil.
(2) Käesoleva määrusega tagatakse aadressitähiste ühtne kujundus ja paigaldusviis, arvestades sealjuures linna piirkondade erisusi. Korrastatakse linnapilt, mis hõlbustab linnas liiklemist.
(1) Käesolev määrus kohaldub uute aadressitähiste paigaldamisel ja olemasolevate aadressitähiste väljavahetamisel Olemasolevad aadressitähised vahetatakse välja vajaduse tekkimisel
(2) Määruses sätestamata küsimustes lähtutakse Vabariigi Valitsuse 20.12.2007 määrusest nr 251 „Aadressiandmete süsteem".
(3) Määrus ei käsitle standardi EVS 613:2001 „Liiklusmärgid ja nende kasutamine" alusel paigaldatavaid tähiseid.
1) aadress – objekti asukohta osutav kirje või tunnus objekti leidmiseks geograafilises ruumis;
2) aadressinumber – aadressi osa, mis koosneb numbrist ja sellele vajaduse korral järgnevast number- või tähtlisandist (näiteks 2, 2a, 2a/1, 2/1);
3) aadressitähis – tänavasilt ja majanumber;
4) erikujundusega aadressitähis – tähis, mis mõõtmete, nime ja numbri kirjatüübi, materjalikasutuse ning asukoha poolest erineb määruses kehtestatud nõuetest ja vajab erikooskõlastust;
5) numbrisilt – silt, millel on ametlik aadressinumber;
6) paralleelaadress – ühele objektile määratud mitu koha-aadressi (näiteks Munga 6 // Pikk3);
7) tänavasilt – silt, millel on tänava, maantee, puiestee, väljaku või muu tänava analoogi ametlik eestikeelne kohanimi.
(1) Viljandi Linnavalitsus tagab:
1) tänavasildi paigaldamise tänava alguses, lõpus ning ristmikel;
2) numbrisildi paigaldamise ehitisele sõltumata selle omandikuuluvusest, kui aadressinumber on muudetud avalikust huvist lähtuvalt.
(2) Käesoleva paragrahvi lõikes 1 nimetatud aadressitähise paigaldamise kulud kannab Viljandi Linnavalitsus.
1) numbrisildi paigaldamise ja olemasolu talle kuuluval ehitisel;
2) täiendava numbrisildi paigaldamise piirdele juhul, kui piirdega ümbritsetud maa-alal asub mitu ehitist, millele on määratud unikaalaadressid või numbrisilt ei ole avalikult kasutatavalt teelt nähtav;
3) soovi korral tänavasildi paigaldamise talle kuuluvale ehitisele, mis asub väljaspool ristmikku.
ÜLDISED AADRESSITÄHISELE ESITATAVAD NÕUDED
(2) Aadressitähis peab olema avalikult teelt nähtav ka pimedal ajal. Kui tänavavalgustusega pole aadressitähis nähtav, siis tuleb tagada aadressitähise nähtavus kohtvalgustiga.
(3) Erikujundusega aadressitähis võib olla valgustatud ka seestpoolt, kui tähise paigaldamine on lahendatud ehitusprojektis või kooskõlastatud linnavalitsuse arhitektuuriametis.
(4) Aadressitähise tellimuses tuleb aadressitähiseid valmistavale ettevõttele või isikule esitada käesolevas määruses sätestatud tähise nõutavad mõõtmed ja ehitise asukohale vastav lahendus.
(5) Tänavasildil kasutatakse üksnes eestikeelset, eesti-ladina tähtedega vormistatud ametlikku kohanime.
(6) Aadressitähisel kasutatakse kirjatüüpi Helvetica Bold (lisa 8). Pika tänavanime puhul tihendatakse teksti, et sildi pikkus ei ületaks maksimaalset lubatut (lisad 1 ja 3).
(7) Tänava- ja numbrisildi kõrgus peab olema sama (lisad 5 ja 6).
(8) Aadressitähis valmistatakse vähemalt 1mm paksusest metall-lehest. Tähise katmisel kasutatakse vähemalt 1. klassi (RA1) valgustpeegeldavat kilet (liiklusmärkide valmistamiseks ettenähtud kleepkilet või vähemalt samaväärset valgustpeegeldavat märgikatte materjali).
(9)Aadressitähise materjal ja kinnitus peab olema ilmastiku- ja korrosioonikindel.
(10) Aadressitähise kinnitus ei tohi katta tähise servades olevat raamjoont (lisa 7).
AADRESSITÄHISELE ESITATAVAD KUJUNDUSNÕUDED
(1) Aadressitähiste kujundamisel tuleb lähtuda määruse lisas esitatud näidistest.
1) tähise kõrgus (lisad 1, 2 ja 3);
2) numbriosa, lühikese tänavanime puhul vaba ruum nime alguses ja lõpus (lisad 1, 2, 3 ja 4);
3) pikema tänavanime ja muu kohanime puhul vaba ruum nime alguses ja lõpus (lisad 1, 2, ja 3).
1) postil, rajatisel ja kuni kahekorruselisel hoonel 180 mm (lisad 1, 4 ja 5);
2) kolme ja enamakorruselisel korruselamul 460 mm (lisa 3);
3) kolme ja enamakorruselisel ühiskondlikul hoonel 320 mm (lisa 2).
§ 8. Aadressitähise mõõtmed
(1) Tänavasildi maksimaalne laius on järgmine:
1) 180 mm kõrguse sildi puhul 900 mm (lisa 1);
2) 320 mm kõrguse sildi puhul 1200 mm (lisa 2);
3) 460 mm kõrguse sildi puhul 700mm (lisa 3).
(2) Lühikese, kuni viie tähe pikkuse nime puhul, millele ei lisandu liigisõna, on tänavasildi laius järgmine:
1) 180 mm kõrguse sildi puhul 450 mm (lisa 1);
2) 320 mm kõrguse sildi puhul 700 mm (lisa 2);
3) 460 mm kõrguse sildi puhul 600 mm (lisa 3).
1) 180 mm ja 460 mm sildi puhul 50 mm (lisad 1 ja 3);
2) 320 mm kõrguse sildi puhul 100 mm (lisa 2).
(1)180 mm kõrguse numbrisildi laius on järgmine (lisa 4):
4) nelja- kuni viiekohalise aadressinumbri puhul 400 mm.
(2) 320 mm kõrguse numbrisildi laius on järgmine (lisa 4):
4) nelja- kuni viiekohalise aadressinumbri puhul 650 mm.
1) 180 mm kõrguse aadressitähise puhul suurtähe kõrgus 80 ja numbri kõrgus 90 mm (lisad 6, 5 ja 4).
2) 320 mm kõrguse aadressitähise puhul suurtähe kõrgus 120 ja numbri kõrgus 130 mm (lisad 2 ja 4).
3) 460 mm kõrguse aadressitähise puhul teksti suurtähe kõrgus 80 mm ja numbri kõrgus 200 mm (lisa 3);
(1) Aadressitähise värvilahendus on näidatud käesoleva määruse lisades 5 ja 6.
(2) Värvilahendus on järgmine:
1) Kogu Viljandi linna territooriumil, välja arvatud vanalinna muinsuskaitseala: valgel taustal pruunid tähed, pruun raamjoon ja pruun number. Eraldi asetseva numbrimärgi puhul: valgel taustal pruun raamjoon ja pruun number;
2) Viljandi vanalinna muinsuskaitsealal: tumepruunil taustal valged tähed, valge raamjoon ja valge number. Eraldi asetseva numbrimärgi puhul: pruunil taustal valge raamjoon ja valge number.
(1) Aadressitähise servades on raamjoon, mille värvus peab vastama teksti või numbri värvile. Raamjoone asukoht, laius ja 90-kraadised ümarnurgad peavad olema kujundatud järgmiselt (lisa 7):
1) 180 mm kõrguse aadressitähise puhul on raamjoone välisserv tähise kõigist servadest 10 mm kaugusel, raamjoone enda laius on 5mm, ümarnurga siseraadius on 15 mm ja välisraadius 20 mm;
2) 320 mm ja 460 mm kõrgusega aadressitähise puhul on raamjoone välisserv tähise kõigist servadest 20 mm kaugusel, raamjoone laius 7 mm, ümarnurga siseraadius 25 mm ja välisraadius 32 mm.
AADRESSITÄHISELE ESITATAVAD KEELENÕUDED
§ 13. Tänavanimi
(1) Aadressitähisel kasutatakse tänava ametlikku nime, mis on kantud kohanimeregistrisse.
(2) Isiku järgi määratud tänavanimes, mille ametlikus nimekujus esineb eesnimi, on lubatud järgmised kirjutusviisid:
1) eesnimi kirjutatakse täielikult välja (näiteks Juhan Liivi, Anton Irve, Johann Köleri);
2) eesnime asemel võib kasutada initsiaali või initsiaale (näiteks A. Maramaa pst, C. R. Jakobsoni, M. Veske pst).
(4) Sidekriipsu sisaldavas tänavanimes:
1) kirjutatakse kõik sõnad peale liigisõna suure algustähega (näiteks Suur-Kaare, Väike-Turu, Vana-Vaksali);
(1) Tänavanime liigisõna (näiteks tee, allee, põik, plats, park) kirjutatakse väikese algustähega ja täielikult välja (näiteks Paala tee, Vesiflirdi allee, Vabaduse plats, Kalda põik). Punktita lühendit võib kasutada liigisõna maantee ja puiestee puhul (näiteks Riia mnt, Tasuja pst).
(2) Liigisõna „tänav" ega selle lühendit tänavasildile ei kirjutata (lisad 1, 2, 3).
(3) Üldjuhul kirjutatakse tänavanime nimetuum ja liigisõna lahku (näiteks Piiri põik, Reinu põik, Kalda põik).
(2) Aadressinumbri tähtlisandiks võib olla eesti-ladina tähestiku väiketäht (näiteks Tartu 7a, Tartu 7b), mis järgneb numbrile või kaldkriipsule tühikuta (lisa 4).
(3) Aadressinumbrile järgnevad kaldkriips ja numberlisand tühikuta (näiteks Vaksali 3a/1).
AADRESSITÄHISE PAIGALDAMISE TINGIMUSED
(1) Ristmiku ääres asuvale ehitisele paigaldatakse aadressitähis hoone fassaadi või piirde ristmikupoolsele nurgale, arvestades et see oleks sõidusuunal nähtav.
(7) Tänava- ja numbrisilt paigaldatakse üldjuhul vahetult üksteise kõrvale, nii et numbrisilt jääb tänavasildist paremale.
(8) Kui hoone fassaadi eripära ei võimalda aadressitähiseid üksteise kõrvale paigaldada, võib numbrisildi paigaldada tänavasildi alla selle keskteljele. Kahe 180 mm kõrguse sildi vahele jäetakse 20 mm vahe.
(1) Kui aadressiobjektil, millele on määratud aadress, puudub ehitis või piire, paigaldatakse aadressitähis kohakindlale postile asukohta, kus see on avalikult kasutatavalt teelt nähtav. Soovitatav kasutada 1,8-2,2 m kõrgusi metallposte.
(2) Aadressitähise posti paigaldamisel teemaa-alale lähtutakse liiklusseaduse §-s 5³ sätestatust. Tähis tuleb paigutada nii, et see ei raskendaks liikluskorraldusvahendi eristamist, ei segaks inimeste ja sõidukite liiklemist.
(3) Tänava- ja numbrisilt paigaldatakse samale postile.
§ 18. Erikujundusega aadressitähise paigaldamine
(3) Erikujundusega aadressitähise paigaldamisel olemasolevale ehitisele tuleb kujundus ja asukoht kooskõlastada Viljandi Linnavalitsuse arhitektuuriametiga.
AADRESSITÄHISE PAIGALDAMISE TÄHTAJAD
§ 19. Aadressitähise paigaldamise tähtaeg
Aadressitähise paigaldamise tähtaeg sätestatakse õigusaktis, millega määratakse aadress.
Määruses sätestatud nõuete täitmise üle teostab järelevalvet Viljandi Linnavalitsuse majandusamet vastavalt oma pädevusele Viljandi Linnavolikogu 30.01.2013 määruse nr 147 Viljandi linna heakorraeeskiri alusel.
(2) Käesoleva määruse § 4-s ettenähtud asukohtadesse tuleb puuduolevad tänava- ja numbrisildid paigaldada hiljemalt 1. maiks 2020.
Madis Timpson(allkirjastatud digitaalselt)
linnapeaEne Rink
Lisa 3.pdf